Tulen kosketus sytyttää.
Ihmeparantumiset -
eli Jumalan Sanan evankeliumin hedelmänä tulee myös -
Jumalan ihmetekoja.
Näin Raamattu todistaa käytännössä.
Niin myös Jeesus antoi valtuudet opetuslapsille parantaa sairaita, -
ajaa ulos riivaajia.
Luukkaan evankeliumin 9. luvun alussa: -
"Niin hän kutsui kokoon ne kaksitoista ja antoi heille voiman -
ja vallan kaikkia riivaajia vastaan ja voiman parantaa tauteja.
Ja hän lähetti heidät julistamaan Jumalan valtakuntaa -
ja parantamaan sairaita."
Sairaus on tässä ajassa Suomessa todellisuutta, -
joka saa koko yhteiskunnan hajanaiseksi ja rikkinäiseksi.
Kerran kysyin tilaisuudessa, jossa oli kymmeniä ihmisiä koolla, -
kuinka moni ei viimeisen vuoden aikana ole tarvinnut -
lääkkeitä tai lääkärissä käyntiä.
Tilanne oli niin vaikea, -
että kaikki olivat tarvinneet lääkkeitä -
ja kaikki olivat käyneet lääkärillä.
Ainoastaan yksi ei nostanut kättään, mutta sanoi, -
että hänellä on kuitenkin yksi perussairaus.
Kuinka tarpeellista tänä aikana siis olisi -
tuo Jumalan valtakunnan vahvistuminen niin, -
että Herra valtuuttaa.
Miten Hän opetuslapsia oli ensin kasvattanut, -
kuinka kauan Luukkaan 9. lukuun asti Hän oli ollut opettajana.
Kuinka täydellä sydämellä he olivat ottaneet opetuksen vastaan, -
niin että Jeesus rohkeni valtuuttaa heidät.
Suomessa on paljon kauan uskossa olleita ihmisiä -
suurissakin hengellisissä tehtävissä.
Kuitenkin tuo tuntuu olevan erittäin harvinaista.
Kuitenkin monet ovat parantuneet niin, että voi sanoa, -
ettei se ollut lääke eikä lääkäri. Sen täytyi olla Jumala.
Sen on täytynyt tapahtua ihmeen kautta -
rukouksessa tai tiedon sanojen kautta, -
niin että parantuminen on tapahtunut hetkessä.
Parantuminen tuottaa -
muutoksen Jumalasta ihmisen ajatusmaailmaan.
Uskon näin, että monesti parantuminen on -
toisaalta sairaan toive - totta kai.
Useimmiten ihminen toivoo olevansa täysin terve -
tai niin että pärjää elämässä, vaikka jotain vaivaa olisikin.
Tämä tapahtui eräälle ihmiselle aikanaan -
1970-luvun vaiheilla -
ehkä vuosien 1978-1979 paikkeilla.
Helluntaisaarnaaja Niilo Yli-Vainio oli Lapualla pitämässä kokouksia.
Silloin eräs ihminen kysyi sairaalassa, -
voisiko hän mennä kokoukseen esirukoukseen.
Lääkäri oli sanonut, että vain joko tilaisuuden alkuun tai loppuun, -
ja vain ambulanssilla käväisemään ja heti takaisin.
Ei ole tietoa, oliko se alussa vai lopussa, mutta hän lähti luvalla -
ja tuli takaisin sairaalaan.
Syöpäsairaus oli niin vaikea, ettei ollut pitkää elinaikaa luvattu.
Tuon ambulanssimatkan jälkeen hän oli parantunut niin, -
että hän neljän päivän kuluttua -
oli jo vahvistunut tekemään traktorilla kevätkyntöjä, -
kevätviljelystä pelloilla.
Siis täysin mahdotonta ihmiselle.
Mitä se sai aikaan?
Tieto levisi asiasta, ja Keski- Suomen sanomalehdessä luki -
hyvin suurella - puoli sivua vai koko sivu, -
kuinka tämä henkilö oli parantunut syövästä.
Parantamisen lahja/esirukouslahja, mitä Jumala olikaan käyttänyt.
Tuo lahja oli tuottanut täydellisen terveyden.
Jumala siis paransi syöpäsairaan.
Lehti-ilmoituksen perusteella heihin alettiin ottaa valtavasti yhteyttä.
Siihen aikaan tuurasin Kannonkosken srk:ssa, johon mies kuului.
Näin sain nähdä ja kuulla, kuinka heidän kotonaan kävi ihmisiä -
esirukouksessa, sielunhoidossa.
Heidän elämäntehtävänsä muuttui hyvin paljon perheenä ja parina.
Heistä tuli esirukoilijoita ja sielunhoitajia.
He paneutuivat Raamattuun, ja oli aivan merkillistä, -
kuinka suuri vaikutus tuolla ihmeparantumisella oli.
Ei vain heidän perheeseensä, vaan laajalti myös lehden välityksellä.
Kun on nähnyt ja kuullut tällaisia todellisuuksia, -
niin ei jää mitään epäilystä siitä, etteikö Jumala paranna.
Toisaalta sitä omaa toivomustakin -
että voisi esirukoukseen päästä...
Ensimmäinen sielunhoitajani oli kuuluisa helsinkiläinen pastori.
Hän sanoi ensi kertaa sielunhoitoa antaessaan, -
että hän on nähnyt sairaan parantuvan.
Se kertoi hänestä, millaisiin asioihin hän oli paneutunut, -
ja Jumala oli ihmeen kautta näyttänyt myös hänelle -
ihmeitä tekevän Jumalan.
Hän samalla opetti siinä ensimmäi- sessä sielunhoitotilanteessa -
ja sanoi: "Älä sinä aloita -
Jumalan Hengen asioista puhumista.
Anna toisten aloittaa, niin sinä voit jatkaa niin, -
ettei tule sitä tunnetta, että tuo ihminen yrittää -
yli sen, mitä kuulija ymmärtää."
Se oli erinomainen sielunhoidollinen neuvo.
Jos näet oikein paljon kokenut ihminen alkaa -
puhua niistä suoraan kokemattomalle ihmiselle, -
niin se on vähän niin kuin läheinen kouluaikainen ystäväni sanoi.
Opiskeluaikana asuttiin lähellä toisiamme ja hän sanoi, -
että kun uskovaiset kertovat niitä voimakkaita uskonasioita, -
se on kuin löisi halolla päähän. Hän ei tykkää.
Se on kuin yläpuolelta tulemista.
Kun Jumala alkaa tehdä ihmeitä, -
niin jos se on itse omassa ruumiissa koettu, -
niin voisi ehkä sanoa, -
että Jumala on tällaisen lahjan tahtonut antaa minulle, -
kun Hän on minut parantanut.
Jos se tulee julkisuuteen lehdistössä tai TV:ssä tai missä tahansa, -
niin tietysti kuulijan/katsojan vastuulla on, -
miten hän siihen suhtautuu.
Onko niin, että hän ei vielä tunne yliluonnollista Jumalaa?
Hengelliset pitäisi hengellisesti hengellisille opettaa ja selittää.
Luonnollinen ihminen ei käsitä sitä.
Olen monta kertaa havainnut sen, -
että jos uskosta osaton ihminen kokee ruumiissaan: -
"Hyvänen aika, minähän paranin yliluonnollisesti!"
niin hänen on huomattavasti helpompi tulla Jeesuksen omaksi, -
uskoa Jeesukseen.
Muistan erään kerran, kun ystävä oli rukoilija -
ja hänellä oli sillä tavoin tiedon sanan armolahja.
Olimme eräässä kahvilassa, -
ja siihen tuli vanhempi ihminen rollaattoreineen -
kävellen hyvin vaivalloisesti.
Hänen joku läheisensä käveli myös siinä vieressä.
Jalat eivät olleet ihan kunnossa hänelläkään.
Vaikeus näkyi siinä kävellessä.
Ystäväni kysyi monen metrin päästä tältä rollaattorilla kulkevalta: -
"Onko lupa rukoilla puolestanne, kun on vaikea kävellä."
"Kyllä saa rukoilla", oli vastaus.
Ystäväni sanoi tiedon sanan, -
että nyt Herra koskettaa oikeaa lonkkaa.
Saman tien nainen sanoi: "Hyvänen aika, -
on paljon helpompi kävellä!"
Tätä jatkui vähän aikaa eri puolilla hänen kehoaan.
Tuo tiedon sana oli parantamisen armolahjan muodossa.
Ystävä koki omassa kehossaan, -
mihin Herra tahtoo nyt sen paremman terveyden antaa.
Niin siinä kävi, että hän sanoi noita sanoja tälle toisellekin.
Toinenkin ihmetteli, että nyt oli paljon helpompaa.
Tuo keskustelu kesti muutaman minuutin kaiken kaikkiaan.
Esirukoilija, tiedon sanan lahjan käyttäjä -
Jumalan armosta, teki nämä ihmeet ja alkoi puhua, -
kuinka Jeesus on se, joka parantaa.
Hän haluaa myös antaa syntien anteeksiantamuksen, -
tulla mukaan teidän elämäänne uskon alkajaksi ja kasvattajaksi, -
jos te tahdotte.
Meniköhän 15 minuuttia, kun molemmat pyysivät, -
että Jeesus tulee heidän elämänsä Herraksi.
Voi tuota ihmettä!
Jumalan Hengen voiman vaikutuksesta he tajusivat, -
että ei tuo mies heitä voinut parantaa.
Tässä täytyi olla se Vapahtaja, -
joka on profeettain lupausten kautta ollut myös Parantaja.
Ja on edelleen Parantaja.
Meille jäi mieleen se, -
että armolahjojen olemassaolo merkitsee, -
että ihmeparantumisia tapahtuu arkipäivänä - missä tahansa.
Se on eri puolilla maailmaa tuottanut tavattomasti uusia kristittyjä.
Saatikka, kun ihminen vapautuu sellaisista voimista, -
jotka teettävät jatkuvasti vääriä asioita ihmisen sisimmässä.
Hän ei kykene vastustamaan sitä sisintä, -
on se sitten juopottelua tai haureutta -
tai mitä tahansa pinttynyttä elämänmuotoa, -
josta ei millään pääse eroon.
Kun tuollaiset vapautukset tapahtuvat, -
niin ihminen kokee paljon suuremman rauhan ja vapauden.
Jos hän ei silloin ole vielä päässyt Jeesuksen omaksi, -
niin varmaan paljon helpompi hänen on tulla.
Raamattuhan sanoo, että ellei Isä anna, ellei Isä vedä, -
ellei Isä opeta, niin kukaan ei voi tulla Jeesuksen omaksi.
Käännytystyö vahvalla julistuksella -
varsinkin ihmisen yläpuolelta harvoin tuottaa tulosta.
Samalle tasolle pääseminen keskustelussa ja rukouksessa -
on palvelevaa. Kun palvelee, ja Jumala tulee siihen mukaan, -
niin silloin Isä vetää tai Isä antaa.
Jumala siis mahdollistaa sen.
Monesti olen rohkaissut epävarmoja evankelistoja näin.
Jos Puolustaja, Pyhä Henki on sinun Puolustajasi -
ja myös evankelioitavan tai esirukouksessa olevan Puolustaja, -
niin Jumalan Henki johtaa sen niin, että paras mahdollinen tapahtuu.
Usein tuo ihminen löytää Jeesuksen.
Ehkä nykyään eniten ihmiset ottavat Jeesuksen vastaan yksitellen.
Ihmettelin kyllä, että nuo kaksi vaikeasti kävelevää naista...
Ei ollut toinen esteenä eikä toinenkaan, -
vaan molemmat halusivat, -
että heidän Parantajansa tuo heillekin -
uuden elämän Jumalan yhteydessä.
Jumalan Henki tulena antaa yliluonnollisuutta.
Sitähän se oli ihan siellä Apostolien tekojen alussa.
Kuinka he siellä kokivat -
yliluonnollisen toisen kielen puhumisen niin, -
että kansa kuunteli ja ihmetteli, -
että nämä toivatkin heille evankeliumia heidän omalla kielellään.
Kuitenkin luonnolliset ihmiset tavallaan erottautuvat ja sanovat, -
että nämähän ovat juovuksissa.
Uskon, että juuri tämä on loukkaantumiskohta joillekin, -
jos aletaan todistaa kaikkien kuullen hyvin voimakkaasti, -
että Jumala on parantanut tämän ja tämän ihmisen.
Ellei tätä ihmistä ennalta tunneta, voi olla hyvin vaikeaa myöntää, -
että totta ne puhuvat.
Oma ajatusmaailma ei välttämättä ole ihmeille avoin.
Myös noituudessa ja shamanismissa, -
monissa pimeyden puolen eri muodoissa, -
etsitään ihmeitä, ja jonkin verran niitä varmaan tapahtuu.
Se ero niissä on, että ne eivät tapahdu Jeesuksen Kristuksen nimessä, -
eivätkä Jeesukseen uskovien kautta.
Pyhä Henki ei siihen voi tulla mukaan, vaan se on valheen voima.
Vanhassa testamentissa -
Mooseksella ja Aaronilla oli tehtävänä tehdä ihmeitä, -
että Egyptin hallitsija voisi päästää heidät vapaiksi Israeliin.
Silloin tapahtui niin, että suuren osan niistä samoista ihmeistä -
saivat aikaan nuo hovinoidat.
Silloin heidän ei tarvinnut ottaa asiaa niin vakavasti, -
koska heilläkin oli siellä niitä, jotka tekivät samoja ihmeitä.
Uskon, että maailmassa on koko ajan tietty mahdollisuus tähän, -
mutta Suomessa eivät ehkä niinkään kilpaile nämä kaksi maailmaa -
keskenään parantamislahjojen kohdalla.
Ajatelkaamme sitä, kuka saa kunnian, -
jos uskova lähtee omissa nimissään.
On suuri parantumiskokous. Tulkaa ja parantukaa!
Ehkei Suomessa sillä lailla, monissa muissa maissa ehkä enemmän.
Kun odotetaan, että mennään sinne, siellä paranee ihmisiä, -
niin silloin evankeliumi, suhde Jumalaan ja Vapahtajaan ei jää -
ensisijaiseksi tilaisuudessa, -
vaan se onkin ihmekokous.
Uskon, että Jumala voi altistua antamaan myös tällaisia tilanteita.
Esimerkiksi pariskunta, josta mies vanhuudessa kuoli.
Sitten vanhempi amerikkalainen naisjulistaja -
kulki jetset-lennoilla pitkin maailmaa.
Todistetusti monta kymmentä rullatuolipotilasta oli noussut niin, -
että rullatuolit joutivat muualle.
Jumala voi siis parantaa joskus valtavasti ihmisiä.
Silloin kansa voi tulla siihen tilanteeseen, -
että kansa tekee parannusta, kun se tulee julkiseksi Jumalan tekona.
Uskon tänäkin aikana, että Jumalalla on Suomea kohtaan -
monenlaisia hyviä suunnitelmia myös herätyksen muodossa.
Sanomia on tullut siitä, että ensin Suomessa suuri herätys -
ja sitten Eurooppa ja monet muut maat Israeliin asti.
Kuinka Hän sen toteuttaa, kansojen kaitsija, -
niin että tuo pakanain täysi luku tulisi täyteen -
ennen Hänen tulemustaan?
Silloin, kun me etsimme inhimillisen mielen kautta sitä, -
että herätyksen pitäisi tulla ja miten se voisi tulla, -
voimme antautua Jumalalle nähden, -
että se voi tulla hyvin, hyvin monella eri tavalla.
Jumala rakastaa Suomen kansaa, myös Suomen syntisiä, -
niitä, jotka ovat jo epäjumalanpalvelijoita monella tavalla.
Jumalan rakkaus heihin ei muutu.
Epäjumalanpalvelusta voi olla kansassa millä tasolla tahansa, -
jopa kansan johtajissa tai lähellä johtoa olevissa.
Jos menee julkisuuteen, -
ettei johto kunnioita Häntä, joka parantaa ja vapauttaa, -
puhdistaa jopa epäjumalanpalveluksesta, -
silloin olisi tarve nähdä se todellisuus, -
että juuri Hän, joka rakastaa koko kansaa, voi vapauttaa myös -
ei vain sairauksien ikävästä ikävästä, raskaasta elämästä.
Varsinkin herätyksen aikana uskon, että paljon juuri sitä tapahtuu.
Uskon kuitenkin, että vielä enemmän tarvitaan vapautumista -
sukupolvien rasitteista, omista vääristä elämän tavoitteista -
ja inhimillisen viisauden ylikorostamisesta.
Tieteet ovat paikallaan, ja Suomi on kehittynyt maa.
Jos tieteen tekemiseen ja elämään ei mahdu sitä, -
että Jumala saa olla Jumalana, Pelastajana, Vapahtajana, -
Parantajana, Vapauttajana, -
niin kristillinen perinne häipyy kansasta.
Se häipyy suvuista, joiden esi-isät ja esiäidit ovat voineet olla -
hyvinkin vakavia Jeesuksen seuraajia.
Jokainen tässä ajassa elämämme päivä on tavallaan -
tiettyjen ratkaisujen päivä: -
Saako Jumala tulla Jumalaksi?
Onko meillä Jumalalle ja Hänen Sanalleen aikaa?
Onko meillä halua matkustaa ja mennä seurakunnan kokoontumiseen?
Onko uskovien yhteys sellainen, että kasvamme myös uskosta uskoon -
ja näemme sen, että missä kaksi tai kolme on kaipauksen muodossa läsnä,
Jeesuksen nimessä kokoontuneina, Hän itse ehkä jakaa niitä lahjoja.
Hän ehkä valtuuttaa vapauttamaan demoni-/riivaajavoimista, -
laskemaan kätensä sairaitten päälle ja ne tulevat terveiksi.
Raamatussa oleva lupausten määrä on -
paljon enemmän toivoa ja tulevaisuutta lupaava -
kuin meidän vähän synkkä ajatusmaailmamme.
Toinen toistemme vuorovaikutus on monesti vähän negatiivista.
Ajattelen vain sitä, kuinka vähän kaduilla näkee hymyä -
ja sydämellistä avoimuutta.
Se on jokin raskauden henki tai toivottomuuden henki, -
tulevaisuuden toivottomuus. Kaikkea sitä on hyvin paljon.
Psyykkisissä, psykologisissa vaikeuksissa olevista ihmisistä -
voisi ajatella, että he, jos ketkä -
myös tämän suuren oppineisuuden rinnalla voisivat saada -
hengellistä vapautta, iloa ja rauhaa.
Sellaista yhteyttä toisten kanssa, -
että emme olekaan etäyhteydessä keskenämme, -
niin kuin nyt sairaushan on meitä lisää opettanut.
Rukoilemme.
Kiitos, taivaallinen Isä, että nuo parantamisen lahjat, -
parantamisvaltuutukset aikaansaavat sen, -
että ihmeittenkin kautta Jumala voi parantaa -
hyvin paljon ihmisiä sisäisistä ja ruumiillista vaivoista.
Samoin ristiriitaisista tilanteista ihmisten kanssa ja työpaikoilla.
Herra, anna tulesi yliluonnollinen kosketus sytyttää tämä kansa.
Niin Jumala saa kunnian ja saa tehdä suunnittelemansa teot.
Jeesuksen nimeen pyydämme. Aamen.
Tekstitys: Tuula-Riitta Virrankare